Kālatšakra -tantra (skr 'ajaratta tantra'; tb dus kyi 'khor lo'i rgyud), *anuttarayogatantra klassi kuuluv tuntumaid *vadžrajaana tekste. Kālatšakra tantra praegusel kujul loodi u 10. saj. Legendi järgi kuulutanud *Šākjamuni seda ise Lõuna-Indias Dhānykatakas samal ajal, kui ta *Rādžagriha lähedal Raisakulli mäel õpetas ületavat mõistmist. Seal kuulnud Kālatšakra tantrat müütilise maa Šambhala kuningas Sutšandra, kes selle  enese juurde hoiule viis, kuni see taas Indias välja ilmus. 11. saj viis *Atīša selle Tiibetisse. ...